open-index/open-wikipedia-markdown huggingface dataset:
Laveata tietä

**Laveata tietä** on vuonna 1931 valmistunut suomalainen elokuva, jonka on ohjannut Valentin Vaala. Elokuvan ensi-ilta oli 12. huhtikuuta 1931 Kino-Palatsissa Helsingissä.

Elokuvaa alettiin tehdä mykkäelokuvana, mutta koska äänielokuva teki 1931 läpimurtoa Suomessa, elokuvaan lisättiin musiikkitausta sekä muutamia ääniefektejä (majatalon oven koputukset, konserttiyleisön suosionosoitukset Theodor Tugain esittämälle viulisti Anton Lardozolle). Lisäksi mukana on Kirstiä esittäneen Eeva Virtasen kaksi lauluesitystä. Elokuvassa ei ole puhuttuja repliikkejä ja äänityksen laatu on heikko.

Theodor Tugain (myöhemmin Teuvo Tulion) esittämä mestariviulisti Anton Lardozo kiertää esiintymässä ympäri Eurooppaa ja viettää samalla vapaa-aikaansa ravintoloissa. Käydessään Suomessa hän lähtee ystävänsä Eeron (Kaarlo Penttilä) kanssa maalle ja majoittuu Harakkalan majataloon. Majatalossa Anton ihastuu tapaamaansa maalaistyttöön Kirstiin. Majataloon saapuu pian myös Antonin ystävätär Tanita Pariisista.

## Näyttelijät
* Theodor Tugai  - Antti Larto alias Anton Lardozo
* Eeva Virtanen  - Kirsti
* Alli Riks  - Tanita Salo, "mustalaislaulajatar Nadina"
* Kaarlo Penttilä - Eero
* Hanna Taini  - Loretta
* Väinö Kangas   - johtaja Matti Salo
* Yven Troupp   - leskirouva Raunio
* Kirsti Hamarvuori   - Eeva
* Doris Lybeck   - Doris
* Freddy's Rhytm Orchestra johtajanaan Fredrik Kiias
* John Tivtits - baarimestari
* Jokke Liebkind   - Kirstin juhlien väkeä 
* Erik Johansson  - Kirstin juhlien väkeä 
* Matti Aro  - Kirstin juhlien väkeä 
* Regina Linnanheimo  - Kirstin juhlien väkeä 
* Toivo Pohjakallio  - Kirstin juhlien väkeä 
* Unto Salminen    - Kirstin juhlien väkeä

## Muut tekijät
* Valentin Vaala  - käsikirjoitus, leikkaus, puvut
* Armas Willamo  - tuottaja
* Oscar Lindelöf  - kuvaus
* Theodor Tugai  - puvut
* John Tivtits - lavastus
* Tapio Ilomäki - musiikki
* Kurt Jäger  - äänitys

## Lähteet

* Sedis blog 20.11.2007: Tuntemattomia kohtauksia Suomen elokuvan historiasta I
Kimryn piiri

**Kimryn piiri** () on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 2&nbsp;514 neliökilometriä. Asukkaita on 14&nbsp;100 henkeä (vuonna 2009).

Piirin hallinnollinen keskus on Kimryn kaupunki, joka ei kuuluu sen yhteyteen, vaan muodostaa erillisen kaupunkipiirikunnan. Kimryn piiriin kuuluu Belyi Gorodokin taajama ja 13 maalaiskuntaa:
* Bykovo (ven. Быково)
* Fjodorovka (ven. Фёдоровка)
* Goritsy (ven. Горицы)
* Iljinskoje (ven. Ильинское)
* Krasnoje (ven. Красное)
* Maloje Vasilevo (ven. Малое Василево)
* Nekljudovo (ven. Неклюдово)
* Petšetevo (ven. Печетово)
* Privolžski (ven. Приволжский)
* Stojantsy (ven. Стоянцы)
* Titovo (ven. Титово)
* Tsentralnyi (ven. Центральный)
* Ustinovo (ven. Устиново)

Piirin kautta kulkee Moskovan, Sonkovon ja Pietarin välinen rautatie. Suurin joki on Volga. Maatalous on keskittynyt maidon ja lihan tuotantoon sekä vihannesten, viljan ja rehun viljelyyn.

## Lähteet

## Aiheesta muualla

* Kimryn piirin viralliset sivut   (kimryadm.ru)
* Toinen Kimryn piirin sivusto  
* Kimryn piiri Tverin alue -tietosanakirjassa
Catherine Fox (uimari)

**Catherine Mai-Lan Fox** () on entinen yhdysvaltalainen uimari ja olympiavoittaja. Hän voitti olympiakultaa naisten 4&nbsp;×&nbsp;100 metrin vapaauinti- ja sekauintiviesteistä Atlantan kesäolympialaisissa 1996. Fox tosin ui sekauintiviestissä vain alkuerissä, mutta sai silti kultaa, kun Yhdysvaltain joukkue voitti matkan loppukilpailun. Uransa aikana Fox voitti myös kullan ja kaksi pronssia Tyynenmeren mestaruuskilpailuista sekä yhden kullan Pan-Amerikan kisoista.

Fox on 162 senttimetriä pitkä ja painoi urallaan 54 kilogrammaa.

## Lähteet
Sani Ylitalo

**Sani Ylitalo** (s. 15. heinäkuuta 1975) on entinen suomalainen jalkapalloilija.

Pääasiassa laitapuolustajana pelanneen Ylitalon ura SM-sarjassa alkoi Kontulan Urheilijoista. Hän voitti Kontussa Suomen cupin 1995. Ylitalo siirtyi kaudeksi 1996 Puistolan Urheilijoihin, jossa hän pelasi neljä seuraavaa kautta ja voitti cupin 1996. Kaudeksi 2000 Ylitalo siirtyi Helsingin Jalkapalloklubiin. Hän voitti HJK:ssa kaksi mestaruutta 2001 ja 2002 sekä cupin 2000 ja 2002.  Hänet valittiin myös ensimmäisellä HJK-kaudellaan vuonna 2000 vuoden parhaaksi naispelaajaksi. Ylitalo pelasi HJK:ssa kauteen 2004 asti, minkä jälkeen hän on pelannut SM-sarjassa vielä FC Espoon riveissä.

Maajoukkueessa Ylitalo pelasi vuosina 1996–2002 yhteensä 45 maaottelua.

## Lähteet
Sarina Hülsenbeck

**Sarina Hülsenbeck-Fischer** (s. 5. heinäkuuta 1962 Rostock) on entinen saksalainen uimari ja olympiavoittaja, joka edusti urallaan Itä-Saksaa. Hän voitti olympiakultaa naisten 4&nbsp;×&nbsp;100 metrin vapaauintiviestistä Moskovan kesäolympialaisissa 1980. Hülsenbeckin kanssa samassa joukkueessa uivat Barbara Krause, Ines Diers ja Caren Metschuck.

Hülsenbeck on 180 senttimetriä pitkä ja painoi urallaan 70 kilogrammaa. Hän edusti uintiurallaan seuratasolla *Armeesportsklub Vorwärts Potsdamia*.

Hülsenbeck meni 1980-luvulla naimisiin melonnan nelinkertaisen maailmanmestarin Frank Fischerin kanssa. Fischerin sisar on kahdeksankertainen olympiavoittaja Birgit Fischer. Parilla on kaksi lasta, Fanny ja Falco. Fanny Fiscer voitti Pekingin kesäolympialaisissa 2008 olympiakultaa naisten kajakeissa, ja jatkoi näin äitinsä, isänsä ja tätinsä jalanjäljissä.

## Lähteet
Ron Silver

**Ronald Arthur ”Ron” Silver** (2. heinäkuuta 1946 – 15. maaliskuuta 2009) oli yhdysvaltalainen näyttelijä, ohjaaja, tuottaja ja poliittinen aktivisti. Hän kuoli kurkkusyöpään.

## Elokuvat
Silver näytteli muun muassa Alan Dershowitzia elokuvassa *[[Onnen kulissit]]*, ja skitsofreenista tappajaa elokuvassa *[[Kylmää terästä]]*.

## Aiheesta muualla
*Silverin blogi pajamasmedia.comissa
Auringon lapset

**Auringon lapset** (vironkielinen nimi *Päikese lapsed*) on vuonna 1932 valmistunut virolais-suomalainen elokuva, jonka on ohjannut Theodor Luts. Elokuvaa ei esitetty Suomessa, mutta Virossa sen ensi-ilta oli 3. marraskuuta 1932. Se oli ensimmäinen virolainen äänielokuva, mutta siitä huolimatta se menestyi vain keskinkertaisesti.

Elokuvan samannimisen tunnuslaulun kirjoitti ohjaajan puoliso Aksella (Aksy) Luts. Laulun sävelsi, lauloi viroksi ja koko elokuvan musiikin johti Georg Malmstén. Suomenkielistä levytystä varten sen sanoitti tuottaja Erkki Karu. Kappaleen ovat myöhemmin levyttäneet muiden muassa A. Aimo (1942), Tapio Rautavaara (1951), Tapio Heinonen (1978), Tapani Kansa (1981) ja Seppo Ruohonen (1984). *Helsingin Sanomat* pyysi keväällä 2009 lukijoitaan nimeämään oman ”onnen laulunsa”, ja yli 800 ehdotetun kappaleen joukossa ”Auringon lapset” oli yksi 35:stä eniten mainintoja saaneesta.

## Näyttelijät

## Lähteet
Japaninmispeli

**Japaninmispeli** eli **nispero** eli **hedelmänispero** (*Eriobotrya japonica*, syn. *Mespilus japonica*), josta käytetään myös usein nimeä **lokvatti**, on ruusukasvien heimoon kuuluva hedelmäpuu. Se on kotoisin Aasiasta ja sitä viljellään muun muassa Thaimaassa, Japanissa, Kiinassa, Espanjassa ja Portugalissa.

Japaninmispeli kasvaa 6–9&nbsp;m korkeaksi puuksi. Sen varsi on lyhyt, lehvästö pyöreä. Uudet versot ovat villamaisen nukan peittämät. Ikivihreät, nahkeat lehdet muodostuvat noin 12–30&nbsp;cm pitkistä, 7–10&nbsp;cm leveistä lehdyköistä.

Hedelmät ovat yleensä ison luumun kokoisia ja hieman päärynänmuotoisia. Kuori samoin kuin hedelmälihakin on yleensä keltaista tai oranssia.

## Lähteet

## Aiheesta muualla
* Suomen Lajitietokeskus: Nispero (hedelmänispero) – ''Eriobotrya japonica''
Poikkijuovainen lihaskudos

**Poikkijuovainen lihaskudos** () on lihaskudosta, jonka soluissa näkyy mikroskooppisesti juovia. Tällaisia kudoksia ovat:

* luurankolihas, jonka synonyyminä termiä *poikkijuovainen lihas* usein käytetään
* sydänlihas.
TomTom

**TomTom N.V.** on hollantilainen autojen ja moottoripyörien GPS-satelliittien signaaliin ja sähköisiin karttoihin perustuvia paikannuslaitteita kehittävä ja valmistava − alallaan Euroopan suurin − yhtiö.  

TomTomin pääkonttori on Amsterdamissa. Vuonna 1991 perustetulla yhtiöllä on lähes 5&nbsp;000 työntekijää. Yhtiötä johtaa yksi pääomistajista Harold Goddijn. TomTomin liikevaihto on ollut laskussa, sillä liikevaihto oli vuonna 2016 1,0 mrd. euroa sen oltua vuonna 2009 noin 1,5 mrd. euroa.

Vuonna 2008 TomTom osti digitaalisia karttoja tekevän Tele Atlas -yhtiön 2,9 miljardilla eurolla.
 
## Katso myös
* Luettelo Amsterdamin pörssissä noteeratuista yhtiöistä
 
## Lähteet

## Aiheesta muualla
* Official site
* TomTom User Forums
* PoiEdit - POI Editor for Windows
* PoiView  - POI Editor for Mac OS X 
* OpenTom - TomTom open firmware project
* Tyre - Trace Your Route Everywhere
Erämaan turvissa

**Erämaan turvissa** (mainostettiin myös nimillä *Naisen tähden*, *Tundra–Valse Triste* sekä *Oliko hän vakoilija?*) on vuonna 1931 valmistunut suomalais-saksalainen elokuva, jonka ovat ohjanneet saksalainen paroni Friedrich von Maydell sekä suomalaiset Kalle Kaarna ja Carl von Haartman. Elokuvan ensi-ilta oli 19. lokakuuta 1931 Kino-Palatsi-teatterissa Helsingissä.

Vuoteen 1913 sijoittuvassa elokuvassa Bernhard Goetzken esittämä venäläisupseeri pelastaa ohranan takaa-ajaman anarkistin Vera Maretskajan (Hanna Taini) Helsingin kadulta. Heidän välilleen syntyy romanssi, mutta ohrana pidättää upseerin ravintolaillan aikana ja hänet karkotetaan Siperiaan syytettynä vallankumouksellisten avustamisesta.

## Näyttelijät

## Muut tekijät
* Hugo Stenlund	  - tuottaja
* Jean Sibelius	- musiikki
* Toivo Palmroth	- musiikki
* Friedrich von Maydell	- käsikirjoitus
* Vitalis von Plato	- käsikirjoitus
* Hertha von Maydell	- käsikirjoitus
* Josef Dietze  - kuvaus
* Väinö Hukka  - järjestäjä
* Bertil von Alftan - valokuvat

## Lähteet
* Sedis blog 20.11.2007: Tuntemattomia kohtauksia Suomen elokuvan historiasta I
Modaali

**Modaali** tarkoittaa seuraavia asioita:
* modaali, tekstiileissä käytettävä muuntokuitu
* modaali, sijamuoto unkarin kielessä
Alice Mills

**Alice Mary Mills** (s. ) on australialainen uimari ja olympiavoittaja. Mills voitti Ateenan kesäolympialaisista 2004 kaksi kultaa; ne tulivat 4&nbsp;×&nbsp;100 metrin vapaa- ja sekauintiviesteistä. Neljä vuotta myöhemmin Pekingin kesäolympialaisissa 2008 Mills voitti pronssia 4&nbsp;×&nbsp;100 metrin vapaauintiviestistä.

Vuonna 2005 Montréalin pitkän radan MM-kilpailuista Mills voitti maailmanmestaruuden 4&nbsp;×&nbsp;100 metrin vapaauintiviestistä. Kaksi vuotta aiemmin Barcelonasta hän oli jo voittanut kolme MM-hopeaa ja yhden pronssin. Lyhyen radan MM-kilpailuista Millsillä on kaksi hopeaa, Manchesteristä 2008. Mills on myös kaksinkertainen Kansainyhteisön kisojen kultamitalisti ja lisäksi hänellä on yksi kulta Tyynenmeren mestaruuskilpailuista.

Thomas on 175 senttimetriä pitkä ja painaa 63 kilogrammaa. Hän edustaa seuratasolla brisbaneläistä *Chandler Swim Clubia*.

## Lähteet
Dominikaanisen tasavallan vaakuna

**Dominikaanisen tasavalla vaakuna** on Dominikaanisen tasavallan symboli. Sen kilpi on samanlainen kuin maan lipussa. Vaakunan kilpeen on kuvattu myös kultainen risti allaan Raamattu, joka on suositun selityksen mukaan auki Johanneksen evankeliumin kohdasta 8:32 (ja totuus on tekevä teidät vapaiksi). Vaakunan vasemmalla puolella on laakeripuun oksa ja oikealla palmun lehvä. Vaakunan yllä lukee espanjaksi maan motto *Dios, Patria, Libertad* (Jumala, isänmaa, vapaus) ja alla vastaavasti maan virallinen nimi *República Dominicana* (Dominikaaninen tasavalta).
Lille Piggtinden

**Lille Piggtinden** tai **Piggtinden** on Skandien Lyngsalpenen osaan kuuluva vuorenhuippu Tromssan kunnassa Norjassa. Huipun korkeus merenpinnan tasosta on 1&nbsp;032 metriä. Se sijaitsee Sørfjorden-vuonon ja Lakselvdalen-laakson välissä harjanteella, johon kuuluvat myös esimerkiksi Skulvatindanen huiput ja Rasmustinden (1&nbsp;224 m). Huippua ei tule sekoittaa toiseen Piggtinden-nimiseen, 1 505 metriä korkeaan huippuun, joka sijaitsee suhteellisen lähellä, Paatsivuonon, Tromssan ja Omasvuonon kuntarajojen liitoskohdassa.

## Lähteet

## Aiheesta muualla
* Kuvia ja hieman kiipeilyinfoa, Geir Jenssen 2008  (englanniksi)
Tuomas Forsberg

**Tuomas Antero Forsberg** (s. 15. helmikuuta 1967 Helsinki) on suomalainen Tampereen yliopiston kansainvälisen politiikan professori vuodesta 2008.

## Elämä

Forsberg valmistui ylioppilaaksi vuonna 1985, valtiotieteen kandidaatiksi 1989 ja lisensiaatiksi 1995 Helsingin yliopistosta. Hän väitteli filosofian tohtoriksi (PhD) Walesin yliopistossa Aberystwythissä 1998. Hänen tutkimusintressejään ovat esimerkiksi kansainvälisen politiikan ja ulkopolitiikan teoria, rauhan- ja konfliktintutkimus, menneisyydenhallinta, Euroopan turvallisuus, Euroopan unionin ulko- ja turvallisuuspolitiikka, Saksan ulkopolitiikka, Suomen ulkopolitiikka, pohjoismainen yhteistyö ja Venäjä.

Forsberg työskenteli puolustusministeriössä 1987–1990 ja Ulkopoliittisen instituutin (UPI) tutkijana 1990–1992. Vuodet 1992–1995 hän toimi Suomen Akatemian tutkimusassistenttina. Hän oli UPI:n erikoistutkijana 1997–1998 sekä 2001–2002 ja johtajan viransijaisena 1998–2001. Hän toimi myös *[[Ulkopolitiikka (lehti)|Ulkopolitiikka]]*-lehden päätoimittajana 1998–2001. Forsberg toimi George C. Marshall European Center for Security Studies -keskuksen professorina 2002–2004 ja Helsingin yliopiston yleisen valtio-opin määräaikaisena professorina 2004–2008. Hänet valittiin Suomalaisen Tiedeakatemian jäseneksi vuonna 2012. Vuosina 2018–2023 Forsberg toimi Helsingin yliopiston tutkijakollegiumin johtaja.

Forsbergin isä on teologian tohtori, entinen Kirkon ulkoasiain osaston teologisten asioiden sihteeri Juhani Forsberg.

## Julkaisuja
* 
* 
* 
* 
* 

## Lähteet
Pami Aalto

**Pami Aalto** (s. 1972 Oulu) on Tampereen yliopiston Jean Monnet -professori. 

Aallon tutkimusalueita ovat EU:n ulkopolitiikka, pohjois-Eurooppa, Venäjä, EU-Venäjä -suhteet, energiapolitiikka, geopolitiikka sekä kansainvälinen yhteisö. 

Aalto on hoitanut Jean Monnet -professuuria vuodesta 2008. Viran alana on kansainvälinen politiikka, erityisesti Euroopan integraatio ja alueellinen yhteistyö. Lisäksi Jean Monnet -professori johtaa Tampereen yliopiston Jean Monnet -keskusta, joka koordinoi yliopistossa tehtävää Eurooppa-opetusta ja tutkimusta. 

## Tutkinnot ja palkinnot

* 2025 Suomen Valkoisen Ruusun I luokan ritarimerkki

* 2001 Valtiotieteiden tohtori, kansainvälinen politiikka. Helsingin yliopisto. Väitöskirja ”Constructing Post-Soviet Geopolitics in Estonia: A Study in Security, Identity and
Subjectivity”. Väitöskirjan valmistelu tapahtui pääasiassa Bradfordin yliopistossa Isossa-Britanniassa.

* 1996 Valtiotieteiden maisteri, kansainvälinen politiikka. Helsingin yliopisto. Pääaineena kansainvälinen politiikka, sivuaineina poliittinen historia ja sosiaali- ja moraalifilosofia.

* 1996 Pro gradu-palkinto, Yhteiskuntatieteellinen tiedekunta, Helsingin yliopisto
* 1996 Suomen Valtio-oppi ry, Paras Pro gradu-palkinto ehdokkuus

## Lähteet
Uusiutuva energia Tanskassa

**Uusiutuva energia Tanskassa** kertoo uusiutuvan energiaan liittyvistä seikoista Tanskassa.

## Tuulivoima

Tuulivoiman osuus Tanskan sähköstä oli 21,3 % vuonna 2007.
Tanskassa on eniten tuulivoimaa henkeä kohti (576 kW 1000 henkeä kohti). Suomessa oli 21 kW 1000 henkeä kohti vuonna 2007.  Vestas on johtava tuulivoimayritys. Sen osuus markkinoista maailmassa oli 22,8 % vuonna 2007.

## Aurinkolämmitys
Marstal kaupungissa on Tanskan suurin aurinkolämmitys aluelämpökeskuksessa (18 300 m2 keräyspinta-ala ja 2 000 m3 lämpöä keräävä vesisäiliö). Aurinkojärjestelmässä energian tuotantohinnaksi on laskettu 0,036 €/kWh.

ESTIF mukaan Tanska tuotti aurinkolämpöä 270 MWt vuonna 2007. Lisäasennukset olivat 16 MWt vuonna 2007. ESTIF laskee hyötysuhteella 1 m2 keräyspinta-alaa vastaa 0,7 kWt lämpöenergiaa.  Kypros on ylivoimaisesti johtava aurinkolämmityksessä. Kyproksella aurinkolämmitystä oli vuonna 2007 asukasta kohti kymmenkertaisesti Tanskaan verrattuna, mutta vain kaksinkertaisesti Itävaltaan verrattuna. Vuonna 2007 Tanskassa oli aurinkolämmitystä asukasta kohti 63 % verrattuna. Suomessa aurinkolämmitystä oli asukasta kohti 4 % Saksaan verrattuna.

## Alueet
Frederikshavn tavoite on 100 % uusiutuvaa energiaa vuoteen 2015 mennessä. YLE:n uutisten mukaan vuonna 2008-9 osuus oli 24 %.
Samsø:n saari tuottaa kaiken sähkönsä tuulivoimalla. Kööpenhamina aikoo vähentää hiilidioksidipäästöjään 20 % vuoteen 2015 mennessä ja olla hiilineutraali vuonna 2025. Suunnitelmassa kaikki sähkö tuotetaan tuulivoimalla.

## Katso myös

* Tuulivoima Tanskassa
* Kestävä kehitys alueittain ja maittain

## Lähteet
Trace Cyrus

**Trace Dempsey Cyrus** (s. 24. helmikuuta 1989) on yhdysvaltalainen muusikko. Hän on kitaristi, laulunkirjoittaja ja hän tuli tunnetuksi yhtyeestä nimeltä Metro Station. Erottuaan Metro Stationista vuonna 2010 hän perusti yhtyeen Ashland HIGH. Hän omistaa oman vaatemerkin Southern Made Hollywood Paid. Cyrus on laulaja Billy Ray Cyrusin poika ja näyttelijä/laulaja Miley Cyrusin isoveli.

## Yksityiselämä
Trace Cyrusin äiti on  Leticia "Tish" Finley Cyrus. Hänen biologinen isänsä on Baxter Neal Helson, mutta Billy Ray Cyrus on adoptoinut hänet.

Hän vietti kesät isäpuolensa Billy Rayn kanssa. Trace on kuitenkin kertonut ettei aio käyttää sisarensa Disney-mainetta hyväkseen.
Trace on vieraillut MTV-kanavalla ja kertoi mitä hän aikoo seuraavaksi Mileyn kanssa, "Seuraavaksi, minä aion laulaa hänen seuraavalla albumillaan. En osaa sanoa siitä enempää nyt, mutta me suunnitellaan sitä." Heiltä ilmestyi myöhemmin kappale "Hovering".
Trace on tunnettu useista lävistyksistään ja suuresta määrästä tatuointeja hänen käsissään ja rinnassaan.
Trace on myös ollut töissä ostoskeskuksessa Burbankissa, Kaliforniassa. Hänet on erotettu La Cañada High Schoolista.Metro Station oli myös keikalla Nosturissa 17.6 ja 18.6.

Hän on seurustellut Demi Lovaton kanssa. Vuoden 2011 lokakuussa hän paljasti kihlautuneensa Disney tähti Brenda Songin kanssa mutta kesäkuussa 2012 pari ilmoitti erostaan.
Hinkelien Schreuder

**Hinkelien Schreuder** (s. ) on alankomaalainen uimari ja olympiavoittaja.

Schreuder voitti 4&nbsp;×&nbsp;100 metrin vapaauintiviestistä kultaa Pekingin kesäolympialaisista 2008  ja hopeaa Lontoosta 2012. Hän tosin ui kummallakin kerralla vain matkan alkuerissä. Pitkän radan MM-kilpailuissa Roomassa 2009 hän voitti kultaa 4&nbsp;×&nbsp;100 metrin vapaauintiviestissä, osallistuessaan matkan alkueriin.

Schreuder on uransa aikana voittanut kolme kultaa, kolme hopeaa ja yhden pronssin lyhyen radan MM-kilpailuista. Lisäksi hänellä on kolme hopeaa ja yksi pronssi pitkän radan EM-kilpailuista sekä 16 kultaa, viisi hopeaa ja viisi pronssia lyhyen radan EM-kilpailuista.

Schreuder on 179 senttimetriä pitkä ja painaa 61 kilogrammaa. Hän edustaa seuratasolla *PSV Eindhovenia*.

## Lähteet
*Profiili swimrankings.net-sivustolla 

### Viitteet

## Aiheesta muualla
*Hinkelien Schreuderin kotisivut
Traian

**Traian** on kunta Bacăun piirikunnassa Romaniassa. Sen asukasluku oli 2&nbsp;319 vuonna 2011. Sen pinta-ala on 35,96 neliökilometriä ja asukastiheys 64,5 asukasta neliökilometrillä. Traianin pormestari on Maria Eşanu. Prăjeştin kunta liitettiin Traianiin vuonna 2005.

## Lähteet
Korotša

**Korotša** () on kaupunki Belgorodin alueella Venäjällä. Se sijaitsee Korotša-joen rannalla 57 kilometriä Belgorodista koilliseen. Kaupunki on Korotšan piirin keskus. Vuoden 2010 väestönlaskennan mukaan kaupungissa asui 5&nbsp;877 henkeä.

Kaupunki on perustettu vuonna 1638 suojaamaan Venäjän etelärajaa krimintataarien hyökkäyksiltä. Vuonna 1779 siitä tuli Kurskin lääniin kuuluneen kihlakunnan keskus. Toisen maailmansodan aikana Korotša oli saksalaisten miehittämä. Nykyään siellä on lähinnä elintarviketeollisuutta. 

## Lähteet

## Aiheesta muualla
* Korotšan kaupungin ja piirin sivusto  
* Korotša Belgorodin alueen sivustolla
Fran Huck

**Anthony Francis Huck** (s. 4. joulukuuta 1945 Regina, Saskatchewan) on entinen jääkiekkoilija. Hän edusti Kanadaa olympiaturnauksessa 1968, jossa saavutti pronssia.

Ammattilaisena keskushyökkääjä Huck pelasi National Hockey Leaguessa ja World Hockey Associationissa. Hänen seurojaan olivat Montreal Canadiens, St. Louis Blues, Winnipeg Jets, Minnesota Fighting Saints ja Denver Spurs.  

Hänet valittiin IIHF Hall of Fameen 1999.  

## Aiheesta muualla
* 
*
Siikamäki-Peiposjärvi

**Siikamäki-Peiposjärvi**, *kaikenkokoisten kotien kylä*, on entisen Pieksämäen maalaiskunnan alueella oleva kahden kylän, Peiposjärven ja Siikamäen muodostama kokonaisuus, josta tuli Suomen vuoden kylä 2008.

Kylässä toimii vuonna 1959 perustettu urheiluseura Peiposjärven Visa, jonka toiminta alkoi yleisurheilulla. Myöhempiä lajeja ovat pesäpallo, naisvoimistelu ja jalkapallo. Nykyään pelataan kesäisin pesäpalloa, harjoitetaan voimistelua Peiposjärven koululla sekä ylläpidetään Lasten ja Nuorten discoa. Peiposjärven koulu on Pieksämäen vanhin. Se perustettiin 1899. 

Muita yhdistyksiä ja yhteisöjä ovat urheiluseuran lisäksi mm. Maaveden maa- ja kotitalousseura ry, Peiposjärven 4H-kerho ja metsästysseura.

Kylässä järjestetään vuosittain kesällä nostalgiailtamat.

Siikamäen rautatieasema sijaitsee kylän alueella. Henkilöliikenne asemalle lopetettiin 1989. Siikamäen postikonttori toimi samassa aseman yhteydessä vuodesta 1913 vuoteen 1991, jona aikana Siikamäellä oli oma postileimansakin. Myös Peiposjärvellä on ollut oma postileimansa vuoteen 1984 asti.

## Lähteet
Novyi Oskol

**Novyi Oskol** () on kaupunki Belgorodin alueella Venäjällä. Se sijaitsee Oskoljoen rannalla 254 kilometriä Belgorodista itään. Kaupunki on Novyi Oskolin piirin keskus. Sen kautta kulkee Staryi Oskolin ja Valuikin välinen rautatie (Novyi Oskolin asema). Vuoden 2010 väestönlaskennan mukaan kaupungissa asui 19&nbsp;530 henkeä.

Vuonna 1637 paikalle rakennettiin rajalinnoitus. Vuonna 1647 siitä tuli *Tsarjov-Aleksejevin* kaupunki, joka vuonna 1655 sai nimen *Novyi Oskol*. Vuosina 1676–1680 se kärsi krimintataarien hyökkäyksistä. Vuonna 1779 kaupungista tuli Kurskin lääniin kuuluneen kihlakunnan keskus. Vuonna 1896 sen kautta rakennettiin rautatie. Nykyään Novyi Oskolissa on elintarvike- ja rakennusmateriaaliteollisuutta.

## Lähteet

## Aiheesta muualla
* Novyi Oskolin piirin sivusto  
* Epävirallinen kaupunkisivusto
Frank Bruno

**Frank Bruno** (s. 16. lokakuuta 1961 Lontoo, Englanti) on entinen brittiläinen raskaansarjan nyrkkeilijä, jonka ura huipentui WBC:n raskaansarjan voittoon vuonna 1995. Hän on voittanut 45 ottelustaan 40 ja kerännyt yhteensä 38 tyrmäysvoittoa. Kuten Henry Cooper, Bruno on pysynyt tunnettuna julkisuuden henkilönä brittiläisessä yhteisössä nyrkkeilyuransa jälkeen. Bruno tunnetaan myös lempinimellä "Frank" Bruno "True Brit". Hän on tehnyt pienen cameoroolin vuonna 2008 valmistuneessa elokuvassa *[[Cass (elokuva)|Cass]]*.
Neulansilmä

**Neulansilmä** (engl. *Storm Island* tai *Eye Of The Needle*) on vuonna 1979 suomeksi ilmestynyt jännityskirja, jonka kirjoitti Ken Follett. Kirjan on kustantanut WSOY. Kirja on yksi kirjailijan tunnetuimmista teoksista ja hänen kolmas omalla nimellään julkaistu teos (Suomessa näitä kahta aiempaa teosta ei ole julkaistu).

Kirjasta tuli heti ilmestyttyään menestys ja Ken Follett voitti sen ansiosta parhaan romaanin Edgar-palkinnon. Kirjasta tehtiin myös elokuva vuonna 1981 ja sen juonikuvioista on muokattu myös Bollywood-elokuva, nimeltään *Fanaa* (2006).

Kirjan teemaa (Agentti vihollislinjojen takana ja hänen hallussaan olevat tiedot, jotka voivat muuttaa kaiken) Follet on hyödyntänyt myöhemmissäkin agenttiromaaneissaan, kuten *Aavikkoleijona*, joka sijoittui samaan ajanjaksoon.

## Juoni

Kirja sijoittuu toisen maailmansodan aikaan. Saksalainen Henry Faber toimii agenttina Isossa-Britanniassa väärän henkilöllisyyden turvin. Hän työskentelee päivisin rautatievirkailijana ja iltaisin lähettää tietoja radiolähettimellään Saksaan. Faber tunnetaan koodinimellä *Neula*, joka johtuu hänen aseena käyttämästään stiletti-pistimestä, ja hän on äärimmäisen kylmäverinen mies, johon itse Hitlerkin luottaa täysin. 

Faber lähetetään Ison-Britannian rannikolle tiedustelemaan huhuttua maihinnousukalustoa, jota liittoutuneet ovat alkaneet toimittaa Yhdysvalloista Britteinsaarille. Tutkiessaan armeijan vahvuutta saa Faber selville, että itärannikolle sijoitetut maihinnousujoukot ovatkin vain ovelaa hämäystä jonka avulla liittoutuneet pyrkivät salaamaan maihinnousun todellisen paikan, joka onkin Normandia. Jos Faber saa tämän tiedon toimitettua Saksaan, pystyisivät saksalaiset murtamaan liittoutuneiden linjan jo ennen kuin maihinnousu ehtisi kunnolla alkaakaan ja näin sodan luonne saattaisi muuttua katastrofaalisesti. Faber epäilee, uskovatko hänen esimiehensä Saksassa hämäykseen ilman asian todistavia valokuvia, ne hänen siis täytyisi toimittaa Saksaan itse.

Pian koko Britannian tiedustelupalvelun osasto MI5 on Faberin perässä hänen yrittäessään epätoivoisesti päästä rannikolle, jossa sukellusvene jo odottaa häntä matkalle Saksaan. Faber yrittää lopulta paeta veneellä, mutta kokee myrskysäässä haaksirikon ja ajautuu Myrskysaaren-nimellä tunnettuun paikkaan, jossa hänet ottavat taloonsa Lucy ja David Rose. David on englantilainen taistelulentäjä, joka menetti jalkansa auto-onnettomuudessa päivää ennen taistelulentäjän uransa alkua. Hän alkaa epäillä Faberia ja löytää tämän taskusta valokuvat huijauslentokoneista. Samaan aikaan Faber ja Lucy alkavat tuntea vetoa toisiinsa.

Davidin ja Faberin välinen jännite purkautuu lopulta yhteenotoksi: Faber on ennen tätä rakastellut Davidin vaimon kanssa. Faber kuitenkin tappaa Davidin, ottaa saarella olevalla radiolähettimellä yhteyden sukellusveneeseen ja pyytää sitä hakemaan hänet saarelta. Kun sukellusvene nousee pintaan, Lucy yllättäen tappaa Faberin iskemällä tätä kivellä päähän. Tuolloin myös MI5:n agentit saapuvat saareen eikä tietoa Normandian maihinnoususta saada perille Saksaan.

## Lähteet
Birjutš

**Birjutš** () on kaupunki Belgorodin alueella Venäjällä. Se sijaitsee Doniin laskevan Tihaja Sosna -joen rannalla. Kaupunki on Krasnogvardeiskin piirin keskus. Vuoden 2010 väestönlaskennan mukaan kaupungissa asui  7&nbsp;846 henkeä.

Paikkakunta tunnetaan vuodesta 1705 lähtien. Vuonna 1779 siitä tuli kaupunki. Vuonna 1919 se sai nimen *Budjonnyi*. Vuonna 1958 se alennettiin *Krasnogvardeiskoje*-nimiseksi kyläksi, joka vuonna 1975 sai kaupunkimaisen taajaman statuksen.  Vuonna 2005 taajama muutettiin jälleen kaupungiksi se sai takaisin alkuperäisen nimensä. Venäjän valtionduuma ja presidentti vahvistivat nimenmuutoksen vuonna 2007. Kaupungissa on mm. elintarviketeollisuutta ja tiilitehdas.

## Lähteet

## Aiheesta muualla
* Krasnogvardeiskin piirin sivusto
David A. Wiggins

**David A. Wiggins** on yhdysvaltalainen lintutieteilijä.

David Wiggins työskenteli jo lukiolaisena Oklahoman yliopiston museoavustajana. Hän valmistui samasta yliopistosta eläintieteilijäksi, Brockin yliopistosta maisteriksi kalatiiran poikasten hoitoa selvittelevällä tutkimuksella, ja kanadalaisesta Simon Fraser yliopistosta filosofian tohtoriksi kelopääskyä (*Tachycineta bicolor*) käsittelevällä tutkimuksella. Väitöksensä jälkeen hän pääsi Kansallisen tiedesäätiön stipendiaattina Uppsalan yliopistoon Ruotsiin, missä hän tutki sepelsiepon (*Ficedula albicollis*] evoluutiota. Myöhemmin hän pääsi Fulbright-stipendiaattina tutkimaan tiaisten (*Paridae*) lisääntymisekologiaa Namibiaan ja Zimbabween.

Wiggins toimii Oklahoman Sam Noblen luonnonhistoriallisen mueson (Sam Noble Oklahoma Museum of Natural History) tutkijana.  Samanaikaisesti hän toimii konsultoivana ekologina Ruotsissa.

Wiggins on tutkinut myös mustakiitäjän lisääntymistä Pohjois-Amerikassa ja talitiaisen lisääntymisekologiaa Tanskassa. Hän on tutkinut myös riikinkukkokehrääjiin (*Saturniidae*) kuuluvaa *Imbrasia belina*a Namibiassa.

## Lähteet
* Black Swift (Cypseloides niger): A Technical Conservation Assessment (David A. Wiggins)

### Viitteet
MBK Dinamo Moskova

**MBK Dinamo Moskova** () eli  Moskovan Dynamo  on venäläinen koripalloseura.

## Historia
Seura perustettiin vuonna 1923 ja se oli neuvostoajan osa Moskovan Dynamo -suurseuraa. Joukkueen kannattajista moni oli OGPU:n jäsen, jonka takia seuraa pidettiin enemmän poliisivoimien seurana.
Joukkue alkoi pian menestyä ja seura voitti Neuvostoliiton mestaruuden vuosina 1937 ja 1948. Kahdesta mestaruudesta alkoi Dynamon hiljainen kausi, joka päättyi vasta Neuvostoliiton romahtamiseen. Vuonna 1991 joukkue pääsi Euroopan Cup-voittajien cupin semifinaaleihin, joissa sen tie katkesi PAOK Thessalonikiin, joka voitti myös kauden. Vuonna 1997 seura meni konkursiin. 

Vuonna 2001 Dinamo-urheilujärjestö alkoi tukea seuraa, jolloin seuran jatko saatiin turvattua. Joukkue aloitti pelaamisen toiseksi korkeimmalta tasolta ja nousi heti yhden kauden jälkeen takaisin Superliigaan. Vuonna 2002 joukkue liittyi Moskovan Dinamo-järjestöön. Vuoden 2009 finanssikriisin takia seuralla oli taas vakavia talousongelmia, joiden takia muun muassa joukkueen kirkkaimpiin tähtiin kuulunut Travis Hansen joutui lähtemään.

Dinamo pelasi Venäjän uudessa pääsarjassa Professionalnaja basketbolnaja ligassa (PBL) kauden 2010-2011, mutta taloussyistä erotettiin sarjasta kauden päätteeksi. Kaudella 2011–2012 Dinamo Moskova pelasi Venäjän kolmannella sarjatasolla Vyšaja ligassa, josta se nousi yhden kauden jälkeen toiselle sarjatasolle.

## Entisiä pelaajia

## Lähteet

## Aiheesta muualla
*Virallinen kotisivu   
*Epävirallinen sivu 
*ULEB Eurocup
Guido Knopp

**Guido Knopp** (s. 29. tammikuuta 1949 Treysa, Hessen, Saksa) on saksalainen historioitsija, joka on historiankirjoituksen lisäksi tuottanut useita dokumenttielokuvia ja televisiosarjoja. Knoppin erityisalaa on lähinnä Adolf Hitler, kansallissosialismi ja natsi-Saksa, mutta hän on työskennellyt myös muiden aiheiden, kuten kylmän sodan, stalinismin ja Neuvostoliiton parissa.

Historian ja valtiotieteen tohtoriksi väitellyt Knopp työskenteli päätoimittajana, kunnes astui saksalaisen televisiokanavan palvelukseen 1978. Sittemmin hän on tuottanut useita historiallisia dokumenttisarjoja ja -elokuvia. Knopp on palkittu työstään, mutta häntä on myös arvosteltu tiettyjen asioiden ”unohtamisesta”. Knopp ei juuri ole käsitellyt tavallisten kansalaisten osuutta kansallissosialistien tukijoina.

Nykyään Knopp opettaa historiaa Gustav-Siewerth-Akatemiassa Weilheim-Bierbronnenissa.

## Suomennettuja teoksia
*  
* 
*  
*
Bauru Atlético Clube

**Bauru Atlético Clube** (myös **Baquinho** tai **BAC**) on brasilialainen jalkapalloseura Baurun kaupungista. Seura perustettiin 1919. Seura tunnetaan parhaiten Pelén kasvattajaseurana. BAC:in paikallisvastustaja on Esporte Clube Noroeste.
BAC

**BAC** voi viitata johonkin seuraavista:

* British Aircraft Corporation, lentokonevalmistaja
* Bristol Aeroplane Company, lentokonevalmistaja
* Bauru Atlético Clube, brasilialainen jalkapalloseura
* Kanadan kansalliskirjasto ja -arkisto ()
Kylpyammeellinen hittejä

**Kylpyammeellinen hittejä** on Kuningas Pähkinän ja Setä Tamun ensimmäinen täyspitkä julkaisu. Se julkaistiin 14. tammikuuta 2004 Kaverikerho -levy-yhtiön kautta. Albumilta julkaistiin single *[[Heitä paita v*ttuun]]*.

Levyn kappaleet käsittelevät pääasiassa alkoholia ja naisia.

## Kappaleet
# Intro (2:00)
# I Wish I Was Miami Vice (3:42)
# Yön kuninkaat 2 (3:14)
# Pähkinä Anthem (2:35)
# Likast viimeseen sanaan (mukana Vaeltava Aave Memmy Possesta) (3:44)
# Ei näytil (2:53)
# Promo sitä promo tätä (2:51)
# Tanssiraita (3:25)
# Keski-Suomi Tissi-Booty (mukana Kilari Audio) (4:30)
# Heitä paita v*ttuun (3:15)
# Pojalleni (mukana Jesus Telia) (2:31)

## Biitit
* Setä Tamu: 1, 2, 3, 4, 5, 6, 7, 8, 10 ja 11
* Kilari Audio: 9

### Huomioitavaa
Kappaleen "Yön kuninkaat 2" ensimmäinen osa "Yön Kuninkaat" (mukana Setä Tamu) on ilmestynyt Vapaapudotuksen *[[Paholaismusiikkia]]* -EP:llä.
Peter Adam

**Peter Adam** (3. elokuuta 1929 – 28. syyskuuta 2019) oli saksalaissyntyinen BBC:lle työskennellyt dokumenttielokuvatuottaja ja kirjailija. 

Adam työskenteli vuosien 1968–1989 välillä brittiläiselle televisio- ja radioyhtiölle BBC:lle pääaiheinaan taide ja kulttuuri. Hänet palkittiin British Academy Award-palkinnolla ohjaamastaan dokumenttielokuvasta *Art in the Third Reich* vuonna 1989. Adam asui Lontoossa ja etelä-Ranskassa.

## Lähteet
Joseph Pennell

**Joseph Pennell** (4. kesäkuuta 1857 – 23. huhtikuuta 1926) oli yhdysvaltalainen taiteilija ja kirjailija. Pennell syntyi Philadelphiassa, mutta kuten läheinen ystävänsä James McNeill Whistler matkusti myöhemmin Eurooppaan ja asettui Lontooseen. Pennell julkaisi lukuisia kirjoja (monet niistä yhteistyössä vaimonsa Elizabeth Robins Pennellin kanssa), mutta hänen ominta alaansa olivat etsaukset ja litografiat, ja hänet tunnettiin arvostettuna kuvittajana. Pennellien läheinen suhde Whistleriin johti taiteilijan elämäkerran kirjoittamiseen vuonna 1906.

## Aiheesta muualla

* The Winterthur Library  Katsaus Joseph Pennellin töiden kokoelmaan.
Up Close & Personal Tour -kiertue

**Up Close & Personal Tour -kiertue** oli yhdysvaltalaisen poikabändin Backstreet Boysin Never Gone albumin esikiertue. Kiertueeseen kuului 17 show’ta Yhdysvalloissa joissa oli lähes sama kappalelista kuin Never Gone -kiertueella. He lauloivat kaikki The Hits: Chapter One -albumin kappaleet ja viisi laulua uudelta albumiltaan Never Gone. Kiertue oli suuri menestys ja se auttoi myös Never Gone -albumin mainostamisessa.

## Settilista
*"The Call" 
*"Beautiful Woman" 
*"More Than That" 
*"Climbing The Walls" 
*"Shape of My Heart" 
*"I Still..."
*"The One" 
*"I Want It That Way" 
*"Show Me The Meaning Of Being Lonely" 
*"Shout" 
*"Larger Than Life" 
*"Weird World" 
*"All I Have To Give" 
*"As Long As You Love Me" 
*"I'll Never Break Your Heart" 
*"Poster Girl" 
*"Quit Playing Games (With My Heart)" 
*"Drowning" 
*"Incomplete" 
*"Everybody (Backstreet's Back)"

## Kiertuepäivämäärät

*21. maaliskuuta 2005: New York, New York, Irving Plaza 
*22. maaliskuuta 2005: New York, New York, Irving Plaza 
*24. maaliskuuta 2005: Boston, Massachusetts, Avalon 
*25. maaliskuuta 2005: Philadelphia, Pennsylvania, Electric Factory 
*26. maaliskuuta 2005: Scranton, Pennsylvania, Scranton Cultural Center 
*28. maaliskuuta 2005: Chicago, Illinois, House of Blues 
*29. maaliskuuta 2005: Cleveland, Ohio, House of Blues 
*30. maaliskuuta 2005: Washington DC, 9:30 Club 
*4. huhtikuuta 2005: Columbus, Ohio, PromoWest Pavilion 
*5. huhtikuuta 2005: Detroit, Michigan, State Theatre 
*6. huhtikuuta 2005: Pittsburgh, Pennsylvania, Rock Club at Station Square 
*8. huhtikuuta 2005: Milwaukee, Wisconsin, Pabst Theater 
*10. huhtikuuta 2005: St. Louis, Missouri, Roberts Orpheum Theater 
*12. huhtikuuta 2005: Dallas, Texas, Nokia Theatre at Grand Prairie 
*14. huhtikuuta 2005: Atlanta, Georgia, Earthlink Live 
*15. huhtikuuta 2005: N. Myrtle Beach, Sacramento, House of Blues 
*18. huhtikuuta 2005: Norfolk, Virginia, The NorVa
E. W. Suomalainen

**Elias Wilhelm Suomalainen** (8. syyskuuta 1883 Kuopio – 15. joulukuuta 1931 Hämeenlinna) oli suomalainen lyseon lehtori ja biologi.

E. W. Suomalaisen vanhemmat olivat maalarimestari Wilhelm Suomalainen ja Anna Sofia Ikä-Heimo. Hän valmistui ylioppilaaksi Kuopion yhteiskoulusta 1903 ja filosofian kandidaatiksi Helsingin yliopistosta 1909.

Suomalainen oli Porin lyseossa kollegana ja vanhempana lehtorina vuosina 1913–1927. Hän toimi Suomen Biologian Seura Vanamon sihteerinä 1906–1908.

## Teoksia
* *Hietasärkkämuodostuksia Tvärminnen luona* : esitelmä. Suomen maantieteellisen yhdistyksen julkaisuja 7. Helsinki 1904-1906
* *Kallaveden seudun linnusto* : topografinen tutkielma. Acta Societatis pro fauna et flora Fennica 31, 5. Kuopio 1908
* *Die Fischfauna des Sees Kallavesi in Nord-Savo (Savolaks)*. Acta Societatis pro fauna et flora Fennica 33, 6.. Kuopio 1912
* *Ornithologische Beobachtungen während einer Reise nach Lapponia Enontekiensis im Sommer 1909*. Acta Societatis pro fauna et flora Fennica 37, 1. Kuopio 1913
* *Koululaisten luonnontieteellisistä kesätöistä : ystävällisiä neuvoja oppilailleen* teoksessa *Porin lyseo. Kertomus lukuvuodesta 1914-1915*. Pori 1915
* *Metsän salaisuuksia.* Eläinkertomuksia. Kuvitus Matti Karppanen. Porvoo 1922. WSOY.
* *Suomen lintujen nimistö - Nomenclator avium faunae Fennoscandiae orientalis* ; tekijät K. M. Levander, E. W. Suomalainen. Pori 1922
* *Maapallon eläimistö*. Toimittajat: E. W. Suomalainen, K. E. Kivirikko, T. H. Järvi, K. M. Levander, U. Saalas. Porvoo 1922. WSOY.
* *Pyy-Jussin korpit.* Eläinkertomuksia. Kuvitus Lennart Segerstråle. Porvoo 1925. WSOY.
* *Kokemäenjoen laakson ja läheisen merenrannikon linnusto*. Satakunnan kirjallisen kerhon julkaisuja 2. WSOY 1927
* *Kasvistopäiväkirja*. Karisto 1928, 13. painos 1952

## Lähteet
* Pohjoissavolaisen kaunokirjallisuuden bibliografia. Web Archive 2007.

### Viitteet
Jenna Johnson

**Jenna Leigh Johnson** () on entinen yhdysvaltalainen uimari ja olympiavoittaja. Hän voitti olympiakultaa naisten 4&nbsp;×&nbsp;100 metrin vapaauintiviestistä Los Angelesin kesäolympialaisissa 1984. Samoissa kilpailuissa hän voitti myös hopeaa 100 metrin perhosuinnissa, häviten vain joukkuetoverilleen Mary T. Meagherille. Kaksi vuotta myöhemmin Madridin MM-kilpailuissa Jameson voitti vielä kolme hopeaa, joista yksi oli henkilökohtainen. Hän on myös nelinkertainen Tyynenmeren-mestari sekä kaksinkertainen Universiadien kultamitalisti.

Johnson on 180 senttimetriä pitkä ja painoi urallaan 63 kilogrammaa.

## Lähteet
Kissanmaa

**Kissanmaa** on Tampereen kaupunginosa idässä Teiskontien varressa. Keskustaan Kissanmaalta on 3 kilometriä ja bussilinjoja kulkee useita. Alueena Kissanmaata pidetään rauhallisena. Kissanmaata ympäröi idässä Ruotula ja Uusikylä, etelässä Hakametsä, lännessä Kaleva ja pohjoisessa Kauppi. Kissanmaan tilastoalueen väkiluku vuonna 2020 oli . Asuintaloista pääosa on omakotitaloja, mutta alueen länsiosassa on myös erikokoisia kerrostaloja. Parhaiten alue tunnetaan siellä sijaitsevasta Suomen ensimmäisestä, vuonna 1965 valmistuneesta Hakametsän jäähallista ja harjoitushallista.

Kissanmaa-nimi on esiintynyt ensimmäisen kerran vuonna 1913, kun alue liitettiin Tampereeseen Hatanpään maakaupan yhteydessä. Kissanmaalla viitattiin kapeaan metsäiseen alueeseen, joka ulottui Näsijärveltä Iidesjärvelle. Kissanmaa-nimi esiintyi myös jo vuoden 1916-17 osoitekartassa. Noihin aikoihin maa-alueita nimettiin eläinten mukaan. Suuret palstat nimettiin isojen eläinten mukaan, kun taas pienet ja mitättömät alueet saivat pienten eläinten nimiä. Kissanmaa-nimi olisi siis annettu kuvastamaan alueen pienuutta. Kissanmaa-nimitys saattaa myös johtua siitä, että alueella tavattiin ilveksiä vielä 1800-luvun lopulla. Nimen taustalla saattaa olla myös palstannimi Kissankorpi, joka esiintyi Hugo Hackstedtin vuonna 1869 laatimassa kartassa Hatanpään kartanon tiluksista. On myös mahdollista, että Kissanmaa-nimi viittaa ilveksiin, joita alueella tiedetään esiintyneen runsaasti vielä 1800-luvun lopulla. 

Useat Kissanmaan kadunnimistä liittyvät eläimiin tai entisajan metsästykseen (esimerkiksi Sudenkatu ja Vasamakatu). Kissanmaalle vahvistettiin asemakaava vuonna 1958.  Kissanmaan aukiolla toimi ennen Tampereen aluesäästöpankki (TAP), Paulan paperi -niminen paperikauppa, postioikeuksinen kioski sekä Kissankulma-niminen pub. 

Tulevaisuudessa Kissanmaalle aiotaan rakentaa paljon uutta. Alueelle on suunniteltu esimerkiksi Hakametsä Sport Campus . 

## Palvelut
Alueella toimii K-Market, pizzeria, seurakunta, useita parturikampaamoita, sekä Tapparan junioriyhdistyksen ja kannattajien toimistot, Tampereen jäähalli, Tampereen harjoitusjäähalli, autokoulu sekä päiväkoti. Lähimmät kauppakeskukset ovat Kauppakeskus Kale ja Kalevan Prisma. 

Kissanmaan rajalla Teiskontien pohjoispuolella sijaitsee Tampereen yliopistollinen sairaala, jonka työntekijöille tarkoitetut asunnot ovat Kissanmaan eteläpäädyssä. Teiskontien eteläpuolella sijaitsee Kissanmaan perhetukikeskus.  

Oppilaitoksista Kissanmaan ala-aste toimii yhteistyössä Sammon yläasteen kanssa. Tampereen ammattikorkeakoulun ja Tampereen yliopiston Kaupin kampukset sijaitsevat naapurikaupunginosassa Kaupissa. Kissanmaalla sijaitsee myös opiskelija-asuntoja.

## Lähteet
* Louhivaara, Maija (1999) *Tampereen kadunnimet*. Artikkeli V, *Kissanmaa, Uusikylä*. s. 107-109.
* Hinnerichsen, Miia (2007) *Kissanmaa. Rakennetun ympäristön inventointi*. Loppuraportti s. 4.

### Viitteet

## Aiheesta muualla

* Kissanmaan Hipposkylän historia
* Kissanmaa.org Kissanmaan Omakotiyhdistys r.y.:n ylläpitämä kaupunginosasivusto
Trouville

**Trouville** on useiden Ranskan kuntien nimi:

* Trouville, Seine-Maritimen departementissa.
* Trouville-sur-Mer, Calvadosin departementissa – luultavasti tunnetuin näistä, kunta johon yleisesti viitataan *Trouvillena*.
* Trouville-la-Haule, Euren departementissa.
Agogo

**Agogo** on samba-musiikissa käytetty metallinen soitin, jossa on kaksi kelloa, korkea ja matala. Agogon perussambarytmi on yleensä synkopoitu toistuva rytmi. Agogo voi olla osana rumpusettiä tai erikseen soitettavana. Agogo on etenkin karnevaalisambassa (batucada) käytetty soitin; muissa sambatyyleissä se on harvinaisempi.

Agogo on peräisin Länsi-Afrikasta, josta se on orjakaupan mukana siirtynyt Etelä-Amerikkaan, erityisesti Brasiliaan. Agogo muistuttaa toista länsi-afrikkalaista soitinta gankoguita.

## Lähteet
Marie Corridon

**Marie Louise Corridon** (5. helmikuuta 1930 Norwalk, Connecticut – 26. toukokuuta 2010) oli yhdysvaltalainen uimari ja olympiavoittaja. Hän voitti olympiakultaa naisten 4&nbsp;×&nbsp;100 metrin vapaauintiviestistä Lontoon kesäolympialaisissa 1948. Samassa joukkueessa hänen kanssaan uivat Ann Curtis, Thelma Kalama ja Brenda Helser.

Corridon edusti uintiurallaan Women's Swimming Associationia.

## Lähteet
Berthold Hinz

**Berthold Hinz** (s. 6. heinäkuuta 1941) on saksalainen taiteentutkija ja taidehistorioitsija, joka on kirjoittanut useita artikkeleja ja teoksia Saksan taidehistoriasta, arkkitehtuurista ja taiteilijoista.

Hinz kävi peruskoulun Lyypekissä, josta jatkoi humanististen aineiden lukioon Gelsenkirchenissä. Hän kirjoitti ylioppilaaksi 1961 ja suoritettuaan asepalveluksen hän jatkoi taidehistorian, historian ja filosofian opintoja eri yliopistoissa. Hän kirjoitti gradunsa Munsterissa 1969. Hinz työskenteli tutkimusapulaisena 1970-luvun alussa ja luennoitsijana vuodesta 1974. Saman vuoden lopulla hänestä tuli taidehistorian professori Berliiniin. Vuodesta 1989 Hinz on työskennellyt taidehistorian laitoksella Kasselin yliopistossa. 

## Teoksia

* 
* 
* 
* 
* 
* 

## Aiheesta muualla

* Täydellinen bibliografia  
* Kotisivut
Junge Freiheit

**Junge Freiheit** (**JF**, ) on politiikkaan ja kulttuuriin keskittynyt saksalainen viikkolehti. Lehti on viralliselta linjaltaan konservatiivinen, mutta on kohdannut syytöksiä äärioikeistolaisuudesta muun muassa Saksan viranomaisten taholta. Lehden levikki on noin 30&nbsp;000 kappaletta.

## Historia
Dieter Stein perusti Junge Freiheitin Freiburg im Breisgaussa toukokuussa 1986. Stein on toiminut lehden päätoimittajana yli 30 vuotta. Alkujaan JF oli opiskelijoiden toimittama lehti, jota levitettiin pieninä painoksina yliopistolla.

Junge Freiheit tunnetaan uusoikeistolaisesta linjastaan. Saksan liittotasavallan sekä eräiden sen osavaltioiden perustuslainsuojavirastot ovat tarkkailleet lehteä äärioikeistolaisena ryhmittymänä ainakin vuodesta 1994, jolloin lehti ensimmäistä kertaa mainittiin Nordrhein-Westfalenin osavaltion perustuslainsuojaviraston vuosiraportissa. Saksan perustuslakituomioistuin päätti pitkän oikeusprosessin päätteeksi vuonna 2005, etteivät yksittäiset artikkelit riitä todisteeksi lehden julkaisulinjan perustuslainvastaisuudesta. Osalliset perustuslainsuojavirastot ilmoittivat jatkavansa lehden tarkkailua, mutta ovat sittemmin jättäneet sen pois äärioikeistolaisen toiminnan vuosiraporteistaan.

Joulukuussa 1994 Junge Freiheitin painotiloihin Weimarissa iskettiin polttopulloin. Tekijöitä ei saatu kiinni, mutta tekijäksi ilmoittautui aiemmin tuntematon *Revolutionäre Lesbenfrauengruppen und andere revolutionäre Gruppen* (suom. ”Vallankumoukselliset lesbonaiset ja muut vallankumoukselliset ryhmät”). Iskut aiheuttivat noin 2,5 miljoonan D-markan vahingot, minkä vuoksi lehti siirtyi ilmestymään Berliiniin.

## Lähteet

## Aiheesta muualla
*Junge Freiheitin verkkoversio
Mariechen Wehselau

**Mariechen M. Jackson Wehselau** () oli yhdysvaltalainen uimari ja olympiavoittaja. Hän voitti olympiakultaa naisten 4&nbsp;×&nbsp;100 metrin vapaauintiviestistä Pariisin kesäolympialaisissa 1924. Wehselaun kanssa samassa joukkueessa uivat Ethel Lackie, Euphrasia Donnelly ja Gertrude Ederle. Hän voitti samoissa kilpailuissa hopeaa 100 metrin vapaauinnissa häviten vain Lackielle.

Wehselau edusti uintiurallaan *Outrigger Canoe Clubia*. Wehselau kuoli heinäkuussa 1992 kotonaan Honolululla.

## Lähteet
Steve Smith (jääkiekkoilija, s. 30.4.1963)

**James Stephen "Steve" Smith** (s. 30. huhtikuuta 1963 Glasgow, Skotlanti) on kanadalais-skotlantilainen entinen ammattilaisjääkiekkoilija, pelipaikaltaan puolustaja. Hän pelasi NHL-liigassa 804 ottelua Chicago Blackhawksissa, Edmonton Oilersissa ja Calgary Flamesissa. Edmontonissa pelatessaan hän voitti kolmesti Stanley Cupin.

## Ura

Smith aloitti jääkiekon kanadalaisessa nuorten OHL-liigassa London Knightsin joukkueessa vuonna 1980. Edmonton Oilers varasi hänet heti ensimmäisen kauden jälkeen vuoden 1981 , mutta Smith jatkoi pelaamista OHL:ssä vielä kaksi seuraavaa kautta.

Smith kävi hakemassa vielä kahtena kautena kokemusta AHL-liigan Moncton Alpinesista ennen liittymistään Edmontonin kokoonpanoon kauden  lopussa. Hänen varsinainen tulokaskautensa NHL:ssä oli kausi . Kausi päättyi katastrofiin pudotuspeleissä 30. huhtikuuta 1986, jolloin Edmonton hävisi seitsemännen ottelun ja samalla koko sarjan Calgary Flamesille Smithin tehdessä ratkaisevan oman maalin Grant Fuhrin taakse.

Seuraavana neljänä vuonna Smith voitti Edmontonin kanssa kolme Stanley Cupia ja kehittyi samalla vahvaksi hyökkääväksi puolustajaksi. Kausi  jäi hänen viimeisekseen Edmontonissa, sillä hänet myytiin Chicago Blackhawksiin vaihdossa Dave Mansoniin ja varausvuoroon.

Smith vahvisti Chicagoa selvästi, ja joukkue selvisi heti Smithin ensimmäisellä kaudella Stanley Cup -finaaleihin saakka. Tätä parempaan joukkue ei kuitenkaan pystynyt, vaikkakin pääsi pudotuspeleihin joka vuosi. Pisteiden puolesta Smithin uran paras kausi oli Chicagossa , jolloin hän teki kymmenen maalia ja 47 syöttöä. Seuraavilla kausilla häntä alkoivat vaivata useat loukkaantumiset, eikä hän pystynyt pelaamaan yhtään täyttä kautta. Loukkaantumisien takia Smith ilmoitti kauden  jälkeen lopettavansa uransa.

Vuoden tauon jälkeen Smith teki paluun jääkiekon pariin. Hän solmi sopimuksen Calgary Flamesin kanssa ja kausi  näytti lupaavalta, kunnes se päättyi jälleen loukkaantumiseen. Seuraavana kahtena kautena hän sai pelattua vain 33 ottelua muun muassa niskavamman takia ja joulukuussa 2000 Smith lopetti uransa lopullisesti.

Smithin poika Barron Smith varattiin NHL:ään vuonna 2009.

## Lähteet
Club Necaxa

**Club Necaxa** on meksikolainen jalkapalloseura Aguascalientesin kaupungista. Seura on perustettu 1923. Necaxa on voittanut Meksikon mestaruuden kolmesti (1998, 1996 ja 1995) sekä cupin kolmesti (1960, 1966 ja 1995).
Clarín

**Clarín** on Buenos Airesissa ilmestyvä päivittäinen sanomalehti, jonka levikki on 206 837 kappaletta viikossa. Se on perustettu vuonna 1945 ja lehden nettisivut avattiin vuonna 1995.

Clarín kuuluu Grupo Claríniin, joka on Latinalaisen Amerikan suurimpia median monialayrityksiä ja jolle kuuluu muun muassa maan katsotuin kaapelikanava.

Lehden katsotaan edustavan keskusta-oikeistoa: esimerkiksi 2008 lehti arvosteli Cristina Fernández de Kirchnerin hallitusta. Sen päätoimittajana toimii Ricardo Kirschbaum.

## Lähteet

## Aiheesta muualla

* Clarin.com
Sääksmäen vaakuna

**Sääksmäen vaakuna** on saanut aiheensa kunnan nimestä, johon vaakunan kalasääski viittaa.

Vaakunan on suunnitellut Gustaf von Numers taidemaalari Kalle Carlstedtin luonnoksen (1948) pohjalta, ja se vahvistettiin käyttöön 23. huhtikuuta 1954. Vaakunan selitys on ”punaisessa kentässä hopeinen, kultavaruksinen kalasääski edestäpäin, laskeutumassa kohotetuin siivin tyvestä nousevaan hopeapesäänsä”. Vaakuna muuttui epäviralliseksi kotiseutuvaakunaksi 1973, kun Sääksmäen kunta liitettiin Valkeakosken kaupunkiin.

## Lähteet
* 

### Viitteet